Kansalliskoira

Kansalliskoira on tietyn valtion tai osa-alueen kansalliseksi symboliksi valittu koirarotu.

Valintaperusteet 
Kokonaisen valtion kansalliskoiraksi on yleensä poikkeuksetta valittu kyseisen maan alkuperäisrotu, jotta se edustaisi mahdollisimman hyvin kyseistä maata, sen historiaa ja kulttuuria. Esimerkiksi alkuperäinen maatiaisrotu suomenpystykorva on ollut perinteisesti tärkeä osa suomalaista maalaiselämää. 

Toisin kuin valtioilla, joidenkin osavaltioiden, prefektuurien tai muiden vastaavien paikallisalueiden kansalliskoirina on toisinaan myös vierasperäisiä rotuja. Tämä saattaa johtua osittain siitä, ettei kyseisillä alueilla ole omaa alkuperäisrotua ja jostain syystä tietty ulkomaalainen rotu koetaan sopivammaksi symboliksi kuin esimerkiksi saman maan muiden alueiden koirarodut. Vierasperäinen kansallisrotu on lisäksi toisinaan vaikuttanut alueen historiassa, kuten hallitsijoiden lemmikkinä tai mainittu alueeseen liittyvissä kulttuuriteoksissa.

Esimerkiksi saksalainen tanskandoggi on valittu Pennsylvanian kansallisroduksi siksi, koska osavaltion perustajalla William Pennillä oli kyseisen rodun edustaja. Kansas taas on ehdottanut mahdolliseksi tulevaksi kansalliskoiraksi skotlantilaista cairnterrieriä, koska Wizard of Oz -elokuvassa näytellyt koira oli tämän rotuinen.

Kansallisrotu vai alkuperäisrotu? 
Kaikilla valtioilla ei ole omaa kansalliskoiraa, eikä kaikissa kielissä käsitettä edes tunneta. Esimerkiksi englannin kielessä sana aiheuttaa paljon sekaannusta, koska sillä viitataan toisinaan myös "alkuperäisrotuun" (Native Breed tai harvemmin National Breed). Lisäksi mm. Ruotsilla on virallisesti monta kansalliskoiraa (national hund), ja Kiinassa esimerkiksi chongqinginkoirasta käytetään nimitystä national dog, vaikkei se ole maan virallinen kansallisrotu. Unkarissa käsitettä national breed käytetään usein kuvaamaan unkarilaisia rotuja pulista, pumista ja komondorista mudiin, unkarinajokoiraan ja kuvasziin huolimatta siitä, että maalla on erikseen virallisena kansallisrotuna unkarinvizsla.

Luettelo kansalliskoirista 

Alankomaat: keeshond, Ranskan vallankumouksen ajoilta lähtien
Argentiina: dogo argentino
Australia: dingo
Brasilia: fila brasileiro
Chile: chilenrottaterrieri
Egypti: egyptinpaimenkoira
Espanja: espanjanmastiffi
Gran Canaria: kanariandoggi
Etelä-Afrikka: boerboel
Guatemala: guatemalandoggi
Indonesia: balinkoira
Irlanti: kerrynterrieri
Islanti: islanninlammaskoira
Israel: kaanaankoira
Itävalta: itävallanpinseri
Japani: akita, myös yksi kansallisaarteista
Aichin prefektuuri: tanskandoggi (vierasperäinen)
Akitan prefektuuri: akita, myös yksi Japanin kansallisaarteista
Ehimen prefektuuri: cairnterrieri (vierasperäinen)
Hyōgon prefektuuri: tanskandoggi (vierasperäinen)
Ishikawan prefektuuri: kishunkoira, myös yksi Japanin kansallisaarteista
Kumamoton prefektuuri: mopsi (vierasperäinen)
Tochigin prefektuuri: puli (vierasperäinen)
Tokushiman prefektuuri: mäyräkoira (vierasperäinen)
Kanada: novascotiannoutaja
Labrador: labradorinnoutaja
Newfoundland: newfoundlandinkoira
Nova Scotia: novascotiannoutaja
Nunavut: kanadaneskimokoira
Kongon tasavalta: basenji
Korea: koreanjindonkoira, myös yksi kansallismonumenteista
Jeju: jejunkoira, myös yksi Korean kansallismonumenteista
Pohjois-Gyeongsang: gyeongjunkoira, myös yksi Korean kansallismonumenteista
Kroatia: dalmatiankoira 
Kuuba: havannankoira
Madagascar: coton de tuléar
Mali: azawakh
Malta: faaraokoira 
Marokko: aidi
Meksiko: meksikonkarvatonkoira 
Chihuahua: chihuahua
Montenegro: montenegronajokoira 
Norja: harmaanorjanhirvikoira
Papua-Uusi Guinea: uudenguineanvillikoira
Peru: perunkarvatonkoira
Pohjois-Makedonia: sarplaninac 
Portugali: portugalinpodengo
Ranska: villakoira
Ruotsi: jämtlanninpystykorva, hamiltoninajokoira, (harvemmin) ruotsinlapinkoira, (harvemmin) länsigöötanmaanpystykorva, (harvemmin) pohjanpystykorva
Saksa: tanskandoggi, vuodesta 1876
Suomi: suomenpystykorva, vuodesta 1979
Sveitsi: bernhardinkoira
Appenzellin kantonit: appenzellinpaimenkoira
Bernin kantoni: berninpaimenkoira
Juran kantoni: juranajokoira
Luzernin kantoni: luzerninajokoira
Schwyzin kantoni: schwyzinajokoira
Taiwan: taiwaninkoira
Tanska: vanhatanskankanakoira
Grönlanti: grönlanninkoira
Thaimaa: thai ridgeback
Tšekkoslovakia: ceskoslovensky vlciak
Turkki: kangalinkoira 
Unkari: unkarinvizsla 
Uruguay: uruguayncimarrón
Venezuela: mucuchíes
Venäjä: kaukasiankoira, vuoteen 1914 asti venäjänvinttikoira
Vietnam: phu quocinkoira
Yhdistynyt kuningaskunta: englanninbulldoggi 
Skotlanti: skotlanninterrieri
Yhdysvallat: bostoninterrieri, aiemmin amerikanpitbullterrieri
Alaska: alaskanmalamuutti, vuodesta 2010
Delaware: kultainennoutaja, vuodesta 2016 (vierasperäinen)
Etelä-Carolina: boykininspanieli, vuodesta 1985
Louisiana: catahoulanleopardikoira, vuodesta 1979
Maryland: chesapeakelahdennoutaja, vuodesta 1964
Massachusetts: bostoninterrieri, vuodesta 1979
New Hampshire: chinook, vuodesta 2009
Pennsylvania: tanskandoggi, vuodesta 1965 (vierasperäinen)
Pohjois-Carolina: plottinajokoira, vuodesta 1989
Teksas: blue lacy, vuodesta 2005
Tennessee: sininenpesukarhukoira, vuodesta 2019
Virginia: amerikankettukoira, vuodesta 1966
Wisconsin: amerikanvesispanieli, vuodesta 1985
Zimbabwe: rhodesiankoira

Lähteet

Viitteet 

Koirarodut
Kansallissymbolit